kardosdrur/scandi-wiki huggingface dataset:
Oststeinbek

Oststeinbek er en kommune i det nordlige Tyskland med knap 9.800 indbyggere (2014), beliggende i det sydvestlige hjørne af Kreis Stormarn i den sydøstlige del af delstaten Slesvig-Holsten. Kommunen ligger op ad til Hamborgs østgrænse.

Geografi 
Det laveste punkt i Oststeinbek er Glinder Au, der er 8 moh., mens det højeste punkt i kommunen er Heegsbarg i bydelen Havighorst, 51,1 moh.

Kommunens areal på 1.131 ha, er fordelt med 596 ha i Oststeinbek, 535 ha i Havighorst. Oststeinbek grænser med nord til kommunen Barsbüttel, mod øst til byen Glinde og mod vest og syd til Hamborg. Mod nord går motorvejen A1 ved Autobahnkreuz Hamburg-Ost.

I kommunen ligger bydelene Meienhoop, Oststeinbek og Havighorst.

Eksterne kilder/henvisninger 

  

 Byens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Camilla Maibom

Camilla Lefoli Maibom (født d. 5. juli 1990 i Svendborg) er en dansk håndboldspiller, der spiller for Ringkøbing Håndbold i Damehåndboldligaen. Hun har tidligere optrådt for Nykøbing Falster Håndboldklub, GOG/HC Odense og Silkeborg-Voel KFUM.

Hun har op til flere U-landsholdskampe på CV'et.

Udover håndbolden har Camilla Maibom uddannet sig til sygeplejerske.

Eksterne henvisninger 
 Camilla Maibom - EHF 
 Camilla Maibom - Handball
 Camilla Maibom - DHDb

Håndboldspillere fra Danmark
Håndboldspillere fra Nykøbing Falster Håndboldklub
Håndboldspillere fra Silkeborg-Voel KFUM
Personer fra Svendborg
Turkis (sten)

Turkis er et blå- til grøntfarvet kryptokrystallint, fosfatmineral med den kemiske sammensætning CuAl6(PO4)4(OH)8·4H2O.

Turkis er sjældent, og finere forekomster er dyrebare. Mineralets unikke farvetone har gennem flere tusinde år gjort det til et skattet materiale til smykker og dekorative indlæg. Ligesom det er tilfældet for mange andre opale halvædelstene, har moderne fremstilling af syntetisk turkis og lignende imitationer betydet, at stenens popularitet er dalet, da de kan være vanskelige at skelne fra naturlig turkis.

Ordet «turkis» er gammelt og kommer fra fransk pierre turquoise, «tyrkisk sten», hvilket bygger på en misforståelse, for turkis forekommer ikke i Tyrkiet, men handelen via tyrkerne til Vesteuropa medførte, at den blev associeret med Lilleasien. Den forekommer naturligt i Iran og Afghanistan, hvor den kaldes «firuze».

Eksterne henvisninger 
 Artikel i Den Store Danske

Se også 
 Mineraler
 Turkis (farve)

Fosforforbindelser
Ædelsten
Aluminiumforbindelser
Kobberforbindelser
Will Grigg

William Donald "Will" Grigg (født 3. juli 1991) er en engelskfødt professionel fodboldspiller fra Nordirland. Han spiller som angriber fra League 1-klubben Sunderland. Han repræsenterer  på internationalt niveau. Grigg begyndte sin professionelle karriere i Walsall og blev kendt gennem 2012–13-sæsonen, hvor han vandt klubbens Årets Spiller og Spillernes Årets Spiller. Grigg var også manden bag sejrs målet der sendte Manchester City ud af FA Cup 2018.

Karriere

Wigan 
I 2018 stod Will Grigg bag sejrsmålet, der overraskende sendte Manchester City ud af FA Cuppen i 2018.

Will Griggs on Fire 
I maj 2016 vandt sangen Will Griggs on Fire frem, og blev kendt over hele Europa i forbindelse med UEFA Euro 2016.

Referencer

Eksterne henvisninger 
 

Fodboldspillere fra Nordirland
Fodboldspillere fra Walsall F.C.
Fodboldspillere fra Brentford F.C.
Fodboldspillere fra Milton Keynes Dons F.C.
Fodboldspillere fra Wigan Athletic F.C.
Deltagere ved det europæiske mesterskab i fodbold 2016
Eidsvoll Verk Station

Eidsvoll Verk Station (Eidsvoll Verk stasjon eller Eidsvoll Verk holdeplass) er en jernbanestation, der ligger på Gardermobanen i Norge. Trods navnet ligger den ikke i området Eidsvoll Verk men i Råholt, der ligger ca. 1,8 km fra Eidsvollsbygningen og Eidsvoll Verk.

Stationen blev etableret som en del af Gardermobanen, der blev anlagt mellem Eidsvoll og Hovedbanen syd for Jessheim i forbindelse med udbygningen af Oslo Lufthavn, Gardermoen som en hovedlufthavn. Stationen blev taget i brug i 1999, da lokaltogene mellem Kongsberg og Eidsvoll begyndte at køre ad Gardermobanen.

Stationen består af to spor med sin perron og læskure. Den ligger i en banegrav med trapper og lange ramper, der fører op til gadeplan og en parkeringsplads. En overdækket gangbro fører over sporene.

Eksterne henvisninger 

 Eidsvoll Verk Station i Jernbaneverkets stationsoversigt 
 Eidsvoll Verk Station i NSB's stationsoversigt 

Stationer på Gardermobanen
Etableret i 1999
Jernbanestationer i Viken
Francisco Blanco García

Francisco Blanco García (født 1864, død 30. november 1903 i Jauja i Peru) var en spansk litteraturhistoriker. 

I sit 17. år blev han augustinermunk og siden lærer ved en højere undervisningsanstalt El Real Colegio i Escorial. Blanco García har indlagt sig 
fortjeneste ved et større litteraturhistorisk arbejde La literatura española en el siglo XIX (2 bind, 1891; et 3. bind, indeholdende de provinsielle litteraturbevægelsers og den spansk-amerikanske litteraturs historie, udkom 1894; en ny udgave afsluttedes 1912). Det er det udførligste værk, man har om denne periode; der er samlet meget stof deri med betydelig flid, men det må benyttes med nogen forsigtighed, hvad det faktiske angår, og endnu mere gælder dette om forfatterens æstetiske domme, som til tider er i høj grad prægede af ensidighed.

Kilder 

  
 

Litteraturhistorikere
Videnskabsfolk fra Spanien
Ordensfolk fra Spanien
Spaniere i 1800-tallet

Spaniere i 1900-tallet
Nathaniel Bland

Nathaniel Bland (født 3. februar 1803 i Liverpool, død 10. august 1865) var en engelsk orientalist.

Foruden en række artikler i Journal of the Royal Asiatic Society om litterære og kulturhistoriske emner fra den nypersiske verden har han udgivet A Century of Persian Ghazals og besørget en udgave af den persiske digter Nizamis Makhzan-el-asrar.

Kilder 

 

Orientalister fra Storbritannien
Faglitterære forfattere fra England
Engelsksprogede forfattere
Briter i 1800-tallet
Vortexmixer

En vortexmixer eller vortexer er et simpelt stykke udstyr der ofte bruges i laboratorier til at blande små reagensglas med væske. Den består af en elektrisk motor med en drivaksel der er monteret vertikalt, og konkav gummitop, der sidder en lille smule skævt. Når motoren kører oscillerer gummihovedet hurtigt i cirkulære bevægelser. Når reagensglasset eller lignende beholder bliver presset ned i fordybningen bliver bevægelsen overført til indholder, og en vortex bliver dannet. De fleste vortexmixere kan indstilles til forskellige hastigheder, og kan blive sat til at køre kontinuerligt eller kun køre, når der presses ned på gummihovedet.

Vortex mixere bruges ofte i laboratorier, der beskæftiger sig bioteknologi. Steder der forsker i cellekulturer og mikrobiologi bruger dem ofte til at suspendere cellerne. I biokemiske eller analyselaboratorier bruger man dem til at blande reaktanter eller blandet eksperimentelle prøver og en diluent.

Vortex mixeren blev opfundet af Kraft-brødrene (Jack A. Kraft og Harold D. Kraft) da de arbejdede for Scientific Industries (en firma der fremstiller laboratorieudstyr). Et patent blev indsendt af brødrene den 6. april 1959, og det blev givet 30. oktober 1962. Scientific Industries fremstiller stadig en udgave af den originale vortexmixer.

Et alternativ til vortexmixere er "fingervortex"-teknikken, hvor en vortex bliver dannet ved manuelt at ryste reagensglasset ved at holde det mellem pegefinger og tommelfinger, og bevæge det nedad i en fremadgående bevægelse med et lille vrid i håndleddet. Det tager generelt noget længere, og kan ofte resultere i utilstrækkelig suspension. Selvom det kan være nok i nogle tilfælde når en vortexmixer ikke er tilgængelig eller hvis en sådan maskine vil ødelægge prøven, bliver det frarådet at benytte den manuelle metode når basiske forbindelser er involveret. Teknikken er velegnet til at fremskynde blandingen af en opløsning som ikke kræver kinetisk energi til at lave suspensionen..

Se også 
 Magnetomrører

Referencer 

Laboratorieudstyr
Stephan Brandt

Stephan Brandt Lilliecrona (født i 1971 i Odense) er en dansk reportagefotograf, der arbejder på TV 2. Han startede sin karriere i 1993, hvor han blev uddannet fra Nova Vision i Odense. Siden har han arbejdet for TV 2 Nyhederne, hvor han har været med til at dække store begivenheder som Irak-krigen i 2003, hvor han var med til at lave historier fra Baghdad.

Sammen med journalist Lasse Ravnø blev han i 2012 nomineret til en Cavlingpris for historien om narkotika i Sandholmlejren. Tre år senere i 2015 blev han nomineret til prisen som årets pressefotograf i tv-kategorien for sit arbejde med historien om hjemmeplejen. I 2017 er hans arbejde med nyhedsindslagene i serien "Ældremilliarden der blev væk" nomineret ved årets TV-pris i kategorien 'bedste nyhedshistorie'.

Fotografer fra Danmark
Ansatte ved TV 2
Personer fra Odense
Gran Premio Miguel Indurain

Gran Premio Miguel Indurain er et spansk endagsløb i landevejscykling som arrangeres hvert år i april. Løbet er blevet arrangeret siden 1951. Løbet er af UCI klassificeret med 1.Pro og er en del af UCI ProSeries.

Vindere

Campeonato Vasco-Navarro de Montaña

Trofeo Gobierno de Navarra og Gran Premio Miguel Induráin

Eksterne henvisninger
 

 
Etableret i 1951
Milano-Torino

Milano-Torino er det ældste eksisterende endagsløb i landevejscykling. Løbet går fra Milano til Torino i Italien over 199 km, og blev for første gang arrangeret i 1876. Den anden udgave blev derimod ikke arrangeret før i 1894, og først fra 1911 blev det arrangeret regelmæssigt. 

Milano-Torino arrangeres af RCS MediaGroup, samme arrangør som står bag blandt andet Giro d'Italia.

Tidspunktet for anholdelsen af løbet har varieret. Frem til 1987 var løbet altid syv dage før Milano-Sanremo, og blev set som en vigtig forberedelse til forårsklassikerne. I 1987 blev løbet flyttet til oktober, lige før Lombardiet Rundt, fordi arrangørerne ikke var tilfredse med vejret i Norditalien i marts. I 2005 var Milano-Torino tilbage på det traditionelle tidspunkt tidligt i marts, men i 2008 var løbet igen i oktober og byttede da plads med det nyetablerede Monte Paschi Eroica.

Vindere

Eksterne henvisninger
Matt K. Miller

Matthew Kermit "Matt" Miller (født 2. februar 1960) er en amerikansk skuespiller.

Eksterne henvisninger 
 

 

Skuespillere fra USA
Personer fra New York
Trofeo Laigueglia

Trofeo Laigueglia er et italiensk endagsløb i landevejscykling som arrangeres hvert år i februar. Løbet er blevet arrangeret siden 1964. Løbet er af UCI klassificeret med 1.Pro og er en del af UCI ProSeries.

Vindere

Referencer

Eksterne henvisninger
 
 Side hos Cycling Archives

 
Etableret i 1964
I'm Shipping Up to Boston

"I'm Shipping Up to Boston" er en sang med tekst skrevet af den amerikanske folkemusiker Woody Guthrie og musikken skrevet og fremført af det keltiske punkband Dropkick Murphys. Den blev udgivet på gruppens album The Warrior's Code i 2005. En tidligere indspilning kan findes på Hellcat Records' opsamlingsalbum Give 'Em the Boot: Vol. 4. Sangen blev verdenskendt og øgede bandets popularitet betragteligt, da den blev brugt i den Academy Award-vindende film The Departed og efterfølgende blev udgivet på filmens soundtrack.

Singlen er bandets mest succesfulde og blev certificeret platin. Den nåede nummer 1 på Bubbling Under Hot 100 og solgte over 1.044.000 digitale eksemplarer uden nogensinde at komme ind på Hot 100- hitlisten.

Der blev indspillet en musikvideo til "I'm Shipping Up to Boston", hvor Dropkick Murpys ses fremføre sangen på havnefronten i East Boston. Man ser også bandet "hænge ud" med hooligans mens de bliver jagtet af politiet. Sanges simple tekst beskriver en sømand, der har mistet sit ben, da han klatrede op til topsejlet, og sejler til Boston for "find sit træben" ("find my wooden leg").

Hitlister

Anvendelse 
Sangen er blevet anvendt i adskillige forskellige sammenhænge. Mest berømt er nok brugen i Martin Scorseses film The Departed i 2006. Den blev også brugt i The Simpsons-afsnittet "The Debarted", der er baseret på Scorseses film. Derudover er den brugt i Lobster Wars på Discovery Channel, i et afsnit af Top Gear fra 2007, i computerspillene NHL 11 og NHL Slapshot. Den kan downloades til Guitar Hero World Tour og Rock Band. Den er også blevet brugt i flere sportssammenhænge som bl.a. Philadelphia Flyers der bruger den, når de er på vej ind i overtid på Wells Fargo Center og af Boston Red Sox i 2013 til at varme publikum op.

Politisk brug

2012 
En mindre Facebook meme blev populært efter at Jeff Fitzgerald, der er Wisconsin State Representative og taler ved Wisconsin State Assembly, eftersigende brugte sangen under den republikanske konvention i Green Bay, Wisconsin i 2012. Brugen fik Dropkick Murphys til at skrive følgende udtalelse i deres Facebook-gruppe:

2015 
I 2015 brugte guvernøren for Wisconsin, Scott Walker sangen under politiske events. Som svar på dette skrev Dropkick Murphy på deres officelle Twitter-konto at bandet "bogstaveligt talt hader" guvernør Walker og bad am om at "stoppe med at bruge [deres] musik på nogen måde".

Referencer

Eksterne henvisninger 
Dropkick Murphys Officielle Hjemmeside
Dropkick Murphys – Warrior's Code 

Dropkick Murphys
Singler fra 2005
Herning hus

Herning Hus er en bygning i Herning, der oprindeligt var et lager for rebslager N. A. Jensen. Bygningen blev opført i 1905 af arkitekt Victor Gullev.

Historie 
Herning Hus er opført i 1905 af arkitekt Victor Gullev efter ønske fra rebslager N. A. Jensen. Victor Gullev er yderligere kendt for i 1907 at have tegnet bygningen på Østergade 7, 7400 Herning og Fauerholt Kirke i 1912. I 2001-2002 gennemgik den gamle beboelses ejendom en facaderenovation, projekteret af Kobra Arkitekter A/S. I dag er bygningen udelukkende brugt til erhverv og i stueetagen af Herning Hus finder man Intersport Herning.

Herning Hus ligger ikke langt fra Torvet i Herning gågade.

Referencer 
 Tinghuset . Hernings Huse. Hentet 23.06.2016.
 Østergade 22 C (apotek) . Hernings Huse. Hentet 23.06.2016.

Eksterne Henvisninger 
 Herning Kommune
 Arkitektur og Byudvikling Herning 
 Dansk Center for Byhistorie - Herning

Hus
Etableret i 1905
Sydkoreanske won

Won (Koreansk: 원; symbol: ₩; kode: KRW) er møntfoden i Sydkorea. En won består af 100 jeon.

Møntenheder fra Asien
Won
Reinfeld (Holsten)

Reinfeld er en kommune i det nordlige Tyskland med knap 8.900 indbyggere (2014), beliggende under Kreis Stormarn i den sydøstlige del af delstaten Slesvig-Holsten.

Geografi 

Reinfeld ligger i Metropolregion Hamburg mellem Bad Oldesloe og Lübeck. Den er en statsanerkendt turistby (Erholungsort) kerndt som  Karpfenstadt.
Reinfeld ligger ved bækken Heilsau, som i byen er opstemmet til den ca. 39,5 hektar store sø Herrenteich.

Trafik 
Kommunen krydses i den sydlige ende af motorvejen A1.  går gennem byen, og der er veje til Bad Segeberg, Ratzeburg og Ahrensbök. Byen har station på jernbanelinjen Lübeck–Hamborg.

Historie 

Reinfelds oprindelse går tilbage til år 1186, da grev Adolf III af Schauenburg gav tilladelse til, at cisterciensermunke fra Loccum kloster bosatte sig her og grundlagde klosteret Reynevelde.

Munkene lagde adskillige damme, som de brugte til karpeavl. Men de daværende op til 60 karpedamme ikke var tilstrækkelige til at imødekomme efterspørgslen efter fisk i klosteret, så dette måtte oveni købe store mængder fisk fra Lübeck, fordi det ikke var tilladt for cistercienserne at spise kød. Klosteret som takket være fremsynethed hos dens abbeder hurtigt blev et af de rigeste og mest respekterede i Nordtyskland med omfattende jordbesiddelser i de baltiske lande og i Lüneburg saltområder. Dette ændrede sig på grund af sekularisering under reformationen. I 1581 blev klosteret overdraget til hertug Hans den Yngre (Johann af Plön).

Efter, at klostret var blevet nedlagt i det 16. århundrede, blev en fyrsteborg bygget på samme sted i perioden fra 1599 til 1604. Ved byggeriet anvendte hertugen resterne af klosterkomplekset som byggemateriale.

Efter hertugens død i 1622 tilhørte Reinfeld det lille hertugdømme Slesvig-Holsten-Sønderborg-Plön, som eksisterede i perioden 1676 til 1729 og også omfattede Nordals og dele af Ærø (Nordborg-Plön). Den smukke klosterkirke blev fuldstændig ødelagt ved en dæmningsbrud i 1635. På dets gamle plads blev i 1636 bygget en meget mindre kirke på Eichberg, som lå beskyttet mod oversvømmelser. Da hertugernes Plön-linje døde i 1761, faldt hertugdømmet til kong Frederik V af Danmark.

Reinfeld Slot blev nedrevet i 1775, og stenene herfra blev brugt til opførelse af en administrativ bygning, der blev brugt som skovbrugskontor. I årene 1762-1867 var Reinfeld under dansk styre. Den gamle skole fra 1839, der blev bygget på det tidligere slots plads, stammer fra denne periode.

Reinfeld havde, i 1835 - 720 indbyggere, i 1840 - 779 indbyggere, i 1845 - 870 indbyggere, i 1855 - 925 indbyggere og i 1860 - 972 indbyggere.

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861

Eksterne henvisninger 

 Byens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Periode (periodiske system)

Perioderne i det periodiske system er de vandrette grupperinger af grundstofferne. Grundstoffer placeres i periode med andre grundstoffer, der har samme antal elektronskaller omkring deres atomkerne.

Grundstofferne er placeret således, at antallet af protoner i atomkernen stiger med én, når man bevæger sig fra venstre mod højre. På tilsvarende vis stiger antallet af elektroner.

De 118 kendte grundstoffer er placeret i 7 perioder:

Periode 1 med hydrogen og helium.

Periode 2 med lithium, beryllium, bor, carbon, kvælstof, ilt, fluor og neon.

Periode 3 med natrium, magnesium, aluminium, silicium, fosfor, svovl, klor og argon.

Periode 4 med kalium, calcium, scandium, titan, vanadium, krom, mangan, jern, kobolt, nikkel, kobber, zink, gallium, germanium, arsen, selen, brom og krypton.

Periode 5 med rubidium, strontium, yttrium, zirkonium, niobium, molybdæn, technetium, ruthenium, rhodium, palladium, sølv, cadmium, indium, tin, antimon, tellur, jod og xenon.

Periode 6 med cæsium, barium, lanthaniderne, hafnium, tantal, wolfram, rhenium, osmium, iridium, platin, guld, kviksølv, thallium, bly, bismuth, polonium, astat og radon.

Periode 7 med francium, radium, actiniderne, rutherfordium, dubnium, seaborgium, bohrium, hassium, meitnerium, darmstadtium, røntgenium, copernicium, nihonium, flerovium, moscovium, livermorium, tennessin og oganesson.

Man forestiller sig en udvidelse af det periodiske system med periode 8 indeholdende grundstofferne med nummer 119-172. Grundstofferne forsøges fremstillet syntetisk, men det har foreløbig vist sig vanskeligere end fremstillingen af de hidtil kendte syntetiske grundstoffer.

Periodiske system
UNECE's agurkenorm

UNECE's agurkenorm er den standard for agurkers krumning, der gælder i Danmark. Den er fastsat af FN's Økonomiske Kommission for Europa, UNECE.

Regulativet bliver hyppigt omtalt i den offentlige debat med henvisning til EU's mange reguleringer.

Allerede i 1942 vedtog Københavns Borgerrepræsentation regler om agurkers krumning. Agurker med "normal" krumning kunne således kalde sig kvalitet I. Agurker med en "mindre afvigende" krumning måtte kaldes kvalitet II.

FN's første kvalitetsnorm for agurker er fra 1949, og normen er tiltrådt af EU i 1964.

Klasser 
Ekstra-klasse
Agurker i denne klasse skal være af fremragende kvalitet og må højst krumme 1 cm pr. 10 cm.

Klasse I
Agurker i denne klasse skal være af god kvalitet og må højst krumme 1 cm pr. 10 cm.

Klasse II
Agurker i denne klasse skal overholde minimumskravene for agurker, men må krumme op til 2 cm pr. 10 cm.

Eksterne henvisninger 
UNECE's agurkenorm
Gakkeligak om de krumme agurker, Information d. 1. juli 1999
Kommissionens forordning (EØF) nr. 1677/88 af 15. juni 1988 om fastsættelse af kvalitetsnormer for agurker

EU-direktiver
M/S Viking Cinderella

Viking Cinderella er en cruisefærge, der i 1989 blev leveret til det finske rederi SF Line, der i 1995 skiftede navn til Viking Line. Skibet var ved leveringen verdens største bilfærge.

Eksterne henvisninger

 Viking Lines officielle websted for M/S Cinderella 

Etableret i 1989
Krydstogtskibe
Rauf Hajiyev

Rauf Hajiyev (; født 15. maj 1922 i Baku, Aserbajdsjanske SSR, Sovjetunionen, død 19. september 1995, samme sted) var en sovjetisk aserbajdsjansk komponist, pianist og politiker.

Hajiyev studerede komposition og klaver på musikkonservatoriet i Moskva hos Nikolai Rakov, og på musikkonservatoriet i Aserbajdsjan hos Kara Karayev.

Han har skrevet 2 symfonier, orkesterværker, 3 balletter, 150 sange, kantater, 3 symfoniske digtninge og filmmusik.

Hajiyev havde ledende stillinger som minister i Kultur Ministeriet og i den Aserbajdsjanske Komponistforening.

Udvalgte værker 

 Symfoni nr. 1 "Ungdom" (1953) - for orkester
 Symfoni nr. 2 (1982) - for orkester

Kilde 
 om Rauf Hajiyev på www.musikweb-international.com 

Personer fra Baku
Komponister fra Sovjetunionen
Komponister fra Aserbajdsjan
Komponister fra Rusland
Pianister fra Sovjetunionen
Politikere
Independence Day: Resurgence

Independence Day: Resurgence er en amerikansk  science fiction film fra 2016. Filmen er instrueret af Roland Emmerich og skrevet af James A. Woods og Nicolas Wright.

Filmen er en efterfølger til Independence Day (1996).

Medvirkende 
 Liam Hemsworth som Jake Morrison
 Jeff Goldblum som David Levinson
 Bill Pullman som Præsident Whitmore
 Maika Monroe som Patricia Whitmore
 Jessie T. Usher som Dylan Dubrow-Hiller
 Sela Ward som Præsident Lanford
 Charlotte Gainsbourg som Dr. Catherine Marceaux
 Judd Hirsch som Julius Levinson
 Vivica A. Fox som Jasmine
 Brent Spiner som Dr. Brakish Okun
 William Fichtner som General Adams
 Joey King som Sam

Kilder

Eksterne henvisninger 

 
 

Science fiction-film fra USA
Amerikanske film fra 2016
Film instrueret af Roland Emmerich
Dramafilm fra USA